Exqrch/javanese-Komodo-pixelgpt huggingface dataset:
Jogèd begalan dipunparagani kalih paraga tiyang kakung ingkang maragakaken Gunareka lan Rekaguna
Gunemanipun kanthi gaya janaka ingkang wosipun babagan pitutur ingkang wigati kanggé penganten kekalih lan para pamiarsa
Wekdal kaleksanakaken ing siyang utawi sonten lan wekdal ingkang betahaken kanggé pagelaran kirang langkungipun satunggal jam
Papan panggènan ingkang dipun-ginakaken limrahipun wonten ing plataran omah penganten putri
Jogèd Bégalan adhedhasaripun minangka jogèd rakyat ingkang migunakaken pirantos-pirantos ingkang gadhah teges simbolis ingkang migunani kanggé pagesangan wonten ing bebrayan
Guneman kanthi gaya jenaka gadhah ancas kanggé panglipur.
Bongkel Bongkel iku musik tradhisional kang memper anglung
Bongkel iki mung ana sa instrumen kanthi patang wilahan laras Slendro sing mung nganggo swara 2,3,5,lan 6
Ing pagelarane nganggo gendhing-gendhing mirunggan bongkel.
Buncis Buncis (asalé saka basa Walanda, "boontjes", Phaseolus vulgaris L.) ya iku tuwuhan polong-polongan sing bisa dipangan.
Woh, wiji, lan godhongé bisa digawé jangan
Buncis ngandhut protèin kang akèh
Dipercaya asalé saka Amérika Tengah lan Amérika Latin
Tuwuhan buncis iku tuwuhan mrambat, dhuwuré nganti 2-3 mèter, bisa urip apik ing papan kang dhuwuré watara 1.000-1.500 m dpl
Pang buncis wernané ijo, jejeg, bunder, empuk lan mrambat
Godhongé iku godhong majemuk, dhapuré lonjong, dawané watara 8–13 cm lan ambané 5–9 cm, ana rambuté lan mucuk, bongkoté mbunder, pinggiré rata, rangka godhongé nyirip, gagang pesagi, duwé anak godhong cacahé telu, wernané dudu ijo tuwa.
Sintrèn Sintren' inggih punika salah satunggaling kesenian tradhisional Jawi
Sintren punika tembungipun saking tembung “Si” lan “tren”
Si inggih punika tegesipun “dhèwèkè” utawi “Si”, kaliyan tren ingkang tegesipun “Tri” utawi saking tembung “putri”
Dados sintren tegesipun “Si Putri” ingkang dados lakon wonten ing kesenian punika
Sintren ugi sebatan kanggelakon wonten ing salah satunggaling kasenian
Nanging sapunika dados sebatan kanggé kesenian jogèd punika
Sintren saking tembung sesantrian ingkang tegesipun niru santri do0lanan lais, debus, rudat, utawi ubrug ngginakaken ngèlmu ghaib
Sintren iku kagunan tradhisional kang ana ing pasisir Jawa Tengah lan Jawa Kulon
Asline, sing dadi penariné wong wadon kang isih suci (prawan), nanging ana kalané dipandhégani déning sawijining priya kang nganggo busana wanita
Sintren iki ana ing satengahing pagelaran ebeg, para pemaine padha mendem ("intrance")
Banjur, salah sijiné paraga mau ditindhih lesung lan dileboaké ing kurungan
Ing njero kurungan iku, wong mau dandan kaya déné wanita lan njogèt kaya déné sing liyané
Ing sawatara kadadéan, paraga mau nglakokaké thole-thole, ya iku sing nari nggawa tampah lan mubeng ing kalangan njaluk sumbangan karo sing mirsani
Ana carita rakyat kang dadi landhesane "sintren" iki, ya iku "Sulasih lan Sulandana" (Sulandono)
Sulandana iku putrane Ki Baureksa karo Dewi Rantamsari
Sulandana kepranan marang Sulasih, kenya saka Désa Kalisalak
Emane, Ki Baureksa ora sarujuk
Sulandana ora trima, dhèwèké lunga tapa (semèdhi) lan Sulasih dadi tukang njoget (penari)
Ewa semana, kekaroné isih tansah sapatemon ing alam gaib
Patemon iku linantaran déning Dewi Rantamsari
Ibune Sulandana mau nglebokaké roh widodari ing awake Sulasih
Sawisé iku, Dewi Rantamsari ngundang Sulandana kang lagi tapa mau supaya teka
Mula saka iku, ing pagelaran sintren ana pawang kang nyoba nglebokkaké roh widodari
Syaraté, sing nari sintren mau kudu wanita kang isih suci
Yèn ora suci, roh widodari ora gelem manjing
Ana 3 Prakara kang dilakoni déning Penari Sintren
Sepisan, pawang nyekel tangan lorone calon penari sintren, banjur didelehake ing dhuwuré kemenyan kanthi angucap mantra, banjur calon penari sintren dataleni sakujur awake
Kaping pindho ya iku calon pengantin sintren dilokake ing kurungan pitik
Busana sintren lan kelengkapan pacak uga mèlu dilokake ana kurungan.
Sawisé wektune wis ngancik, kurungan dibukak, lan penari sintren wis bubar macak kanthi awak tinalen
Banjur sintren ditutupi kurungan manèh
Kaping telu, sawisé ana tandha-tandha sintren wis dadi (lumrahé kurungan obah dhéwé) kurungan dibukak, banjur taline sintren diuculi lan siyap nari
Saliyané nari, sintren uga bisa akrobat ing dhuwuré kurungan
Panggénan kanggé ‘’’Sintrèn’’’ inggih punika papan panggènan wonten ing njawi
Tegesipun mangké boten wonten wates antawisipun penari kaliyan pamiarsa lan ugi ingkang nyengkuyung ‘’’Sintrèn’’’ punika
Supados langkung “komunikatif” nalika acara balangan kaliyan temohon, antawisipun pamiarsa kaliyan Penari ‘’’Sintrèn’’’ punika katingal nyawiji wonten ing pertunjukan punika
Pamirsa mangké dados ndhèrèk nari sasampunipun Balangan
Pertunjukan Sintrèn rumiyin dipunsuguhaken nalika sepi ing dalu wulan purnama lan langkung utami nalika malem kliwon
Amargi Sintrèn punika dipunpitados wonten gegayutanipun kaliyan roh alus ingkang njelma kaliyan penari Sintrèn
Nanging sapunika pertunjukan sintrèn saged dipunadani kapan kemawon, saged siyang menapa dalu lan boten kedah nalika wulan purnama.
Barzanji Barzanji utawa Perjanjen iku sejatine salawatan sing diiringi seni musik kanthi nafas Islam sing nganggo saperangkat piranti tabuh sing ingaran "terbang" utawa "trebang"
Ing kéné, lagu-lagune dijupuk saka kitab Barzanji
Ing tanah Jawa, Barzanji iki asring dienggo ing sadengah upacara, upamané kelairan bayi utawa ngantenan
Kitab iki isiné sajarah Muhammad, kang nyakup silsilah keturunan, jaman cilik, pemudha, nganti diangkat dadi rasul
Kitab iki ngunggulake Muhammad supaya dadi tuladha kanggo sapa waé
Kitab Barzanji dijupuk saka jeneng pujanggane, ya iku Syekh Ja'far al-Barzanji bin Husin bin Abdul Karim
Asline, kitab iki jenenge "'Iqd al-Jawahir" (Kalung Berlian)
Syeh Barzanji lair ing Madinah taun 1690 lan séda taun 19766
Dhèwèké asliné keturunan saka panggonan ing Kurdistan, Barzinj.
Wayang Kulit Gagrag Banyumasan Wayang Kulit Gagrag Banyumasan, ya iku pagelaran wayang kanthi napas Banyumasan
Ing tlatah iki ana 2 (rong) gagrag, ya iku "gagrak kidul gunung" lan "gagrag lor gunung"
Wayang kulit gagrag Banyumasan iki kenthel karakyatane ing pagelaran
Lumrahé critane ora béda adoh karo panggonan liyané ing tanah Jawa
Bedane kang paling ketara ya iku ing paraga Bawor
Bawor iki kaya Bagong
Awake lemu, cendhek, lan lucu
Yèn cara Gagrag Wetanan (Sala, Yogya) Bagong iku putra ragile Semar saka pérangan Punakawan, Yèn cara Gagrag Banyumasan, Bawor iku pembarep saka pérangan Punakawan
Dhalang-dhalang kang nggelar gagrag iki antarané: Ki Sugito Purbacarito, Ki Sugino Siswacarito, lan Ki Suwarjono.
Calung Calung iku perangkat gamelan kaya Gamelan Jawa kang digawé saka pring wulung
Calung sumrambah ing Banyumas lan sakupenge, sarta Jawa Kulon
Calung karakit saka: gambang barung, gambang panerus, dhendhem, kenong, gong, lan kendhang
Ing pagelarane, calung dikanteni déning sindhen
Aransemen lagune nganggo gendhing-gendhing Banyumasan, gendhing gaya Banyumas, Surakarta-Jogjakarta, lagu-lagu Sundha, gendhing Sundha, lan uga lagu pop.
Ebeg Ebeg utawi Ebleg punika salah satunggaling tarian tradhisional ingkang khas saking tlatah Banyumas kanthi migunaken "ebeg" utawi jaran kepang
Kesenian punika nglambangaken kegagahenipun para prajurit wadyabala jaran saha kagem atraksi-atraksi ingkang ngemu kaperwiraan
Lumrahipun, wonten ing pagelaran ebeg punika ugi dipunjangkepi kaliyan atraksi barongan, penthul, saha rikat
Ing ngriki, pagelaran punika diiringi dening gendhing gamelan ingkang sinebut "bendhé"
Ebeg asring dipuniringi dening piranti ingkang sinebat bendhe
Bendhe punika piranti kados gong, nanging ukurannya langkung cilik
Suarane bendhe ngecak lan ngetrok, njalari swasana langkung rame lan semangat nalika pagelaran Ebeg lumampah
Piranti punika dados pangiring utama ing sajroning acara budaya, ngambahaken rasa harmoni antawis para penari lan pawongan ingkang nyumurupi
Mboten namung minangka alat musik, bendhe ugi nggadhahi makna filosofis minangka pangiket rasa guyub lan kabersamaan.
Lambang Kabupatèn Banyumas Lambang Kabupatèn Banyumas dikukuhaké mawa "Dudutan Mantri Dalam Negeri Républik Indonésia" tanggal 20 Juni 1970
Ing ngisor iki katrangan pérangan-pérangan, susunan lambang, teges, wujud lan corak lambang diwèhaké
Wujudé bunder, ing njeroné ana gambaré saka ndhuwur nèng ngisor, nglambangaké sawijiné tékad wong Banyumas kanggo nglakoni pangudiné kang suci, ya iku mèlu nèng njeroné Révolusi Bangsa Indonésia kanggo minangka masarakat kang adil makmur dhedhasar Pancasila
Warnané klawu, mburiné biru nèng dhuwur, ijo nèng ngisor
Jeneng SELAMET, nuduhna gegayuhan masarakat Banyumas ben terus slamet donya akherat GUNUNG SELAMET, gung sinawang, dhuwur sumlangit, nggambarna teguhing jiwa manungsa lan kususe masarakat Banyumas
Ing gunung ana alas rungkut, kang kudu dijaga ben tetep ijo royo royo, ngelingi gunané alas kanggo laladan (hasta amarga) kang duwé sipat:-klimatologis, hidrologis, orologis, ekonomis, strategis, estetis, sanitair
Kali iki papané nglintang mawa warna kuning emas telung lapis kang diwatesi karo glombang ireng kang cacahé papat
Jeneng Serayu iki reflèksi pangarepan praja ing kabupatèn Banyumas kususé lan ing Indonésia lumrahé supaya nityasa rahayu utawa slamet Banyu Kali Serayu akèh banget gunané kanggo tani lan usaha prodhuksi sarta usa-usaha kaharjan liyané praja kabupatèn Banyumas lan saidengé
Dilukis telung lapis glombang karepé yèn kali iki mili ing telung tlatah eks kawedanan ya iku Banyumas, Sokaraja lan Jatilawang
Awerna coklat lan manggar awerna kuning emas kang tandhané ana 10 woh krambil kang isih enom (bluluk) awerna putih/kuning lan kabèh papané ing pérangan kiwa ngisor
Wewengkon Kabupatèn Banyumas wujud pangasil gula krambil kang dadi salah sawijining sumber usaha utawa pangasilan lan kamakmuran rakyat
Awoh sepuluh iji krambil enom (bluluk) ditegesaké dasa sila Bandung
Kanthi tangkèné kang awoh limang iji cengkèh warna coklat/kuning emas kang ana ing wilahan ngisor sisih tengen
Wewengkon Kabupatèn Banyumas uga wujud pangasil cengkèh kang cukup gedhé lan dadi sumber pangasilan lan kamakmuran kang cukup wigati kanggo rakyat banyumas
Ana gambar gadha rujak polo awerna ireng kang rosé ana lima, pinggiran lukisan-lukisan sajeroning wates rosé wernané kuning
Gadha iki nglambangaké sanjata Radèn Wrekudara lan nduwé teges sipat satriya, jiwa "pejuang" kang gagah wani lan kuwat kang didarbèni déning wong Banyumas kang ngélingaké para "pejuang" lan para tokoh kabupatèn Banyumas
Sifat jujur lan blaka kang didarbèni wong Banyumas mèmper sipat Radèn Wrekudara ing carita pawayangan
Pohon beringin yang mempunyai sulur enam buah dan rimbunan daun berupa tiga lapisan gelombang yang merupakan rerangkèn 24 busur berupa dengan susunan dari dalam keluar 4,6 dan 14 yang keseluruhannya berwarna putih dan terletak di tengah sebagai bayangan (di belakang gada rujak polo) tersebut
Bermakna pengayoman, keadilan dan kebenaran yang diusahakan dan menjadi gegayuhan orang atau masarakat Kabupatèn Banyumas
Bersulur enam utas menunjukkan enam laladan ex Kawedanan dan 24 wewengkon Kacamatan yang diayomi dalam lingkup wewengkon Kabupatèn Banyumas yang semua terdiri dari 3 laladan ex Kawedanan sebagai dilambangkan di dalamnya daun merimbun yang terdiri 3 lapisan
Ing lambang ana tulisan candra sangkala "Rarasing rasa wiwaraning praja".
Sangkalan iki nduwé teges 6-6-9-1 lan yèn diwalik dadi taun 1966
Saliyané iku sangkalan iki bisa dingèrténi kaya déné rasa kang sarasi saka praja iku lawang gapura kanggo ngleboni tlatah utawa nagara kang diimpèkaké
Ukara iki tinulis mawa aksara Latin awerna emas sadhuwuring dhasar wujud pita kaya déné bayangan awerna ireng mawa plisir kuning emas
Jeneng laladan "DAERAH KABUPATEN BANYUMAS" ditulis mawa aksara Latin awerna kuning emas sadhuwuring dhasar kang wujudé pita abang plisir warna kuning emas.
Tlatah Banyumasan Tlatah Banyumasan iku ana 3 pérangan: Wewengkon Lor
Umum diarani wewengkon Tegalan
Budaya sing urip ing wewengkon Tegalan iki umum diarani budaya Tegalan utawa budaya Tegal
Budaya Tegalan iki ya iku pérangan utawa sub saking budaya Banyumasan
Umum diarani wewengkon Banyumas utawa Eks
Kebumen iku kalebu eks
Karasidenan Kedu ning amargi budaya ingkang urip wonten ing Kebumen ya iku budaya Banyumasan dadi biyasa dianggep kalebu wewengkon Banyumasan
Wonten ing Banyumas Kidul ugi boten sadaya ngagem basa Banyumasan kados Majenang, Cilacap, Dayeuhluhur, Cilacap lan Salem, Brebes ndhèrèk wewengkon Eks
Karasidenan Banyumas nanging ngagem basa Sundha
Wikipedia sing nganggé Basa Banyumasan
Baritan Baritan, ya iku salah sawijiné upacara adat Jawa
Ana ing tlatah Kacamatan Ajibarang baritan wujud upacara slametan sawernaning kéwan ingon-ingon kang diadani ing wulan sura kanthi nggelar kesenian lengger
Manawa ing kabupatèn Kulon Praga, mligi tlatah sisih lor, (Kacamatan Kalibawang, Kacamatan Samigaluh, Kacamatan Nanggulan) lan sak kiwa tengené, baritan ya iku sawijiné upacara slametan kang diadani ing dina Selasa Kliwon sadurungé mangsa tandur pari
Baritan cekakané tembung saka nyebar uritan
Purwakané upacara iki kanthi jiarah kubur ing pasaréan ing dina Senèn Wagé, banjur njupuk banyu saka sumber-sumber kang ana ing désa
Dina Selasa Kliwon dadi pucuking adicara, para warga padha kumpul anèng sawah kanthi nggawa manéka warna panganan lan sawernaning kéwan ingon-ingon, kéwan-kéwan mau lumrahé padha dikalungi kupat, banjur sesepuh mandhégani ndedonga nyuwun marang Gusti Kang Kuwasa supaya anggoné tetanèn bisa subur lan ngasilaké panén kang ngrembaka, kéwan ingon-ingon bisa anak-pianak, warga tentrem lan aman
Sak rampungé banyu saka sumber mau rampung didongani nuli dicuraké ana ing kalèn kang ngoncori sawahing warga, lan para warga kang padha mèlu kendhuri banjur kembul bujana bebarengan.
Ujungan Ujungan, ya iku upacara njaluk udan sing ditindakaké kanthi cara adu manungsa mawa piranti sawatang rotan sing dipigunaaké kanggo menthung mungsuhé
Ujungan ditindakaké ing mangsa kapapat lab kalima ing wewengkon kacamatan Somagedhé, Banyumas.
Cowongan Cowongan, iku upacara njaluk udan kanthi piranti irus utawa siwur sing dipacaki kaya manungsa minangka srana mlebuné "indhang"/ roh arwah para leluhur
Cowongan dileksanaaké ing mangsa kapapat lan kalima ing tlatah kecamatan Somagedhé, Banyumas.
Penjamasan Pusaka Penjamasan Pusaka, ing tlatah Banyumas ana rong papan sing nindakaké upacara penjamasan pusaka, ya iku ing désa Kalibening kacamatan Banyumas, lan désa Kalisalak kacamatan Kebasen
Penjamasan Pusaka ditindakaké saben 12 Mulud ing pètungan aboge.
Sadranan Sadranan, kaya déné Suran mèh kabèh masarakat Banyumas ngenal Sadranan, ya iku prosèsi reresik kuburan kang diterusaké kendurèn
Sadranan iku sawijining wangun upacara ngenang arwah leluhur kanthi cara ngresiki pasaréané sadurungé pangleksanan pasa ing wulan Ramelan
Ing daerah sakiwa-tengené Gunung Merapi lan Merbabu, sadranan dianakaké gedhé-gedhéan
Iki malah ngungguli lebaran
Limrahipun ing wedhal punika sedaya kerabat lan sadulur sami datang téng omah omah lan ngresakaken dedaharan ingkang dicépakaken déning séng duwé omah
Ing désa Kenthèng kacamatan Susukan kabupatèn Semarang, Sadranan dianakaken setahun kaping kalih
Sadranan ing sasi ruwah dianakake sedoyo masarakat désa nganggé tradisi agama Islam
Ing sasi Sura, sadranan dianakake malih nganggé tradisi agama Buda
Iku ingkang dipunsebut Patidana utawa mbagi kabecikan ingkang sampun ditindakake marang sanak kulawarga ingkang sampun séda
Ugi kanggé sedaya makluk supaya ngraosaken seneng kalih kabecikan ingkang dipundhamel marang sanak kulawarga ingkang taksih gesang.
Kabupatèn Banyumas Kabupatèn Banyumas (Carakan: ꦑꦧꦸꦥꦠꦺꦤ꧀ꦨꦚꦸꦩꦱ꧀, Pegon: ), iku kabupatèn ing Jawa Tengah sing pernahé ing sisih kidul Gunung Slamet, Kutha Purwokerto iku kutha krajan kabupatèné, kutha-kutha liyané: Wangon, Ajibarang, Banyumas, Sokaraja, Patikraja, Tambak lan liya-liyané
Jembar wewengkon kabupatèn iki ± 1,329.02 Km² Cacahe Penduduk: 1,578,129 jiwa
108 0 ‘ 17 ”-109 0 27’15” Bujur wétan lan 7 0 15 ‘05” – 7 0 37 ‘10” Lintang kidul
Sisi wétan berbatesan kalih Kabupatèn Purbalingga, Kabupatèn Banjarnegara lan Kabupatèn Kebumèn, sisih kidul berbatesan kalih Kabupatèn Cilacap, sisih kulon berbatesan kalih Kabupatèn Cilacap, Kabupatèn Brebes lan sisih lor berbatesan kalih Kabupatèn Tegal lan Kabupatèn Pemalang
Jarak Kabupatèn Banyumas kaliyan kutha-kutha sakiteré ing wewengkon Banyumasan yaiku: Papréntahan
Kabupatèn Banyumas ketata saking 27 kacamatan, kalurahan lan désa
Kacamatan-Kacamatan ing Kabupatèn Banyumas yaiku: Pranala njaba
Banyumasan language editionof Wikipedia
Wayang Révolusi Wayang Révolusi iku wayang kang njupuk carita jaman kamardhikan Indonésia
Jaman mbiyen, wayang iki kanggo awèh panyuluhan marang warga apa pentinge urip tanpa dijajah
Saiki, wayang iki wis arang digelar manèh
Wayang iki wiwitane digawé déning Raden Mas Sayid saka Pura Mangkunagaran, Surakarta
Nalika Kongres Pemuda ing Madiun, Jawa Wétan, 1947, para aktivis kamardhikan sarujuk supaya nganggo wayang kanggo sesuluh
Pisanane, wayang-wayang iku nganggo kertas karton kang ditempeli gambar-gambar tokoh nasional saka guntingan, kaya ta Soekarno lan Mohammad Hatta
Gandheng iki uga magepokan kalawan Walanda, mula ana uga wayang-wayang saka bangsa Walanda
Wayang iki banjur digawé kaya déné wayang lumrahe, ya iku nganggo kulit kéwan
Ing taun 1960, saperangkat wayang mau dituku déning Museum voor Volkenkunde, Rotterdam, Walanda
Wayang-wayang mau bisa mulih manèh ing Indonésia taun 1995
Wayang-wayang mau saiki dadi koleksine Museum Wayang ing Jakarta
Museum iki uga nggawé salinan sawatara wayang kang naté ana.
Kabupatèn Brebes Kabupatèn Brebes (Carakan: ꦑꦧꦸꦥꦠꦺꦤ꧀ꦨꦽꦧꦼꦱ꧀, Pegon: ), punika salah satunggaling kabupatèn ingkang wonten ing tlatah Jawa Tengah, Indonésia
Kabupatèn punika dumunung ing laladan pantura saha wewatesan langsung kaliyan provinsi Jawa Kulon, caket kaliyan kutha Cirebon
Jembar wewengkon kabupatèn punika ngantos 1,902.37 km²
Kutha krajanipun inggih punika Kacamatan Brebes, kacamatan-kacamatan sanèsipun antawisipun Losari, Tanjung, Ketanggungan, Larangan, Bumiayu, Salem, lan sanèsipun
Brebes punika kabupatèn ingkang gunggunge penduduk ingkang kathah piyambak se-Jawa Tengah, lan paling luas ing Jawa Tengah kaping 2 sawisé Kabupatèn Cilacap
Masarakat Kabupatèn Brebes mliginipun nganggé dhialèk Tegalan kaliyan basa Sundha
Wonten ing kisah asal-usulipun, aran Brebes punika dipunpendhet saking tembung "mbrembes"
Tlatah Brebes ingkang kathah toya saha asring ngendeng toya, sarta taksih rawa-rawa
Andadosaken toya kathah ingkang merembes
Mula lair tembung "mrembes", kang ngalami owahan ("verbastering") dados Brebes
Uga wonten kisah sanès ingkang nyariosaken Babad Brebes ingkang dipunpendhet saking cariyos mlebetipun agami Islam wonten ing tlatah Brebes (dhialèk lokal: "Berbes") meski dialang-alangi, ing pamulaan wontenipun Brebes, mula iku wonten tembung "Berbes" ingkang katerusan dados Brebes
Seminar panyusunan sajarah Brebes ("Seminar Perumusan Nama Brebes") ditindhakakén wonten ing Gedung DPRD Kabupatèn Brebes tanggal 1 November 1984
Papréntahan wonten ing kabupatèn Brebes dilaksanakaken déning Pamaréntah Laladan kaliyan Dewan Perwakilan Rakyat Laladan (DPRD) miturut asas desentralisali, yaiku seserahan wewenang saking pamaréntah punjer kanggo Laladan Otonom ing UU No
DPRD Kabupatèn Brebes kasil Pemilihan Umum Legislatif 2009, wonten 10 parté pulitik ingkang dherek pamilihan, inggih punika: Lambang laladan
Wujud kaliyan motif lambang Kabupatèn Brebes wonten tegesipun
Godhong lambang laladan ingkang minangka dhasar segi gangsal nglambangakén dhasar nagara falsafah nagara yaiku Pancasila, warna biru nunjukaké wontenipun tlatah Brebes punika wonten ing laladan pasisir lan pagunungan
Pucuk segi gangsal nujukaken pucuk gunung, nanging lengkung-lengkungipun nedahaken gelombang sagara
Lintang kang duwé gangsal sudut warna kuning emas ngelambangaken manawi masarakat Brebes punika makluk ingkang berKetuhananan Kang Maha Kuwaos
Bundhering tigan kaliyan gambar brambang nglambangaké tigan asin sarta brambang kasil "spesifik laladan"
Oyot gangsal ingkang warnanipun cemeng, pucuking brambang kang murub boten mati cacahé gangsal nglambangaké kauripan ingkang dhémokrasi, ("lègislatif", "èksekutif", "yudhikatif") ingkang kalaksanan kanthi "dinamis" minangka Dhémokrasi Pancasila
Pitulas gabah, wolung kapas, patangpuluh mata rantai nglambangaken titimangsa Proklamasi Kamardikan bangsa Indonésia 17 Agustus 1945
Pita putih ingkang garisipun cemeng, ngabungaké gabah kaliyan kapas
Wonten ing tengahipun kaserat sesanti laladan Brebes inggih punika "Mangesthi Wicara Ebahing Praja"
Tegesipun sedayanipun sesanti inggih punika rakyat kaliyan Pamarentah Laladan Kabupatèn Brebes gadhah tekad (Mangesthi) yasa laladan kanggé mujudaken kasejahteraan bareng-bareng (Wicara), yasa (Ebahing) nagara (Praja) kaliyan bangsa
Uga wonten tegesipun surya sengkala Mangesthi Wicara Ebahing Praja, inggih punika Mangesthi gadhah watak 8, Wicara duwé watak 7, Ebah(ing) duwé watak 6, lan Praja duwé watak 1
Makna warna-warna sing kagawé inggih punika pethak gadhah teges "kejujuran, kesucian", kuning emas tegesipun "kesatuan, keagungan, kemuliaan, kebijaksanaan", abrit tegesipun "keberanian", ijem tegesé "kemakmuran, kerukunan", cemeng tegesipun "keteguhan, keabdian", kaliyan warna biru tegesipun "kedamaian, kesetiaan"
Ing wewengkon Kabupatèn Brebes, ana 17 kacamatan lan 1.112 dhusun: Bupati Brebes
Asma-namanipun Bupati Brebes saking taun 1678-2012, inggih punika: ! style="background:lightgreen" align="center" | No
Ora namung "punjer keséhatan masarakat" (puskesmas) kang sumebar ning kutha krajan kacamatan sarta désa, uga ana rumah sakit kang dikelola déning pamaréntah lan swasta yaiku:
Kabupatèn Cilacap Kabupatèn Cilacap (Carakan: ꦏꦧꦸꦥꦠꦺꦤ꧀ꦕꦶꦭꦕꦥ꧀, Pegon: ), iku salah sawijiné kabupatèn ing Jawa Tengah, pernahé ing pasisir kidul, kutha Cilacap iku kutha krajan kabupatèné, kutha-kutha liyané:, lan liya-liyané
Jembar wewengkon kabupatèn iki ± 2.142,59 km² utawa hèktar
Kabupatèn Cilacap panggonane ana antarané 108o4’30” garis ujur wétan lan 7o30’-7°45’20” garis lintang kidul
Iklime iklim tropis, curah udan paling dhuwur ana ing sasi November lan ngisor dhéwé ing sasi Mèi
Temperatur maksimum 32,6o lan minimum 24,2 o
Kabupatèn Cilacap ketata saking 24 kacamatan, 269 désa lan 15 kalurahan
Pratélan kacamatan ing Kabupatèn Cilacap yaiku:
Kabupatèn Purbalingga Kabupatèn Purbalingga iku sawijining kabupatèn ing Jawa Tengah, pernahé ing sisih kulon, kutha Purbalingga iku kutha krajan kabupatèné, kutha-kutha liyané:, lan liya-liyané
Jembar wewengkon kabupatèn iki ± 777,65 km² utawa hèktar
Wates-watese kabupatèn Purbalingga iki saka sisih Lor: Kabupatèn Pemalang Wetan: Kabupatèn Banjarnegara lan Pekalongan Kidul: Kabupatèn Banyumas lan Banjarnegara Kulon: Kabupatèn Banyumas Sajarah
Kyai Arsantaka sing nalika isih timur asesilih Kyai Arsakusuma iku putra Bupati Onje II
Sawisé dngancik diwasa kyai Arsakusuma ninggal Kadipaten Onje nglakoni lelana menyang wétan lan saktekané désa Masaran (Saiki ing Kacamatan Bawang, Kabupatèn Banjarnegara) diangkat anak déning Kyai Wanakusuma sing isih anak keturunan Kyai Ageng Giring saka Mataram
Ing taun 1740 – 1760, Kyai Arsantaka dadi demang ing Kademangan Pagendolan (saiki kalebu wewengkon désa Masaran), sawijining wewengkon sing isih ana ing sangisoring papréntahan Karanglewas (saiki kalebu kacamatan Kutasari, Purbalingga) sing dipanggedhèni déning Tumenggung Dipayuda I
Amarga jasa Kyai Arsantaka marang Kadipaten Banyumas sajeroning perang Jenar, mula Adipati banyumas R
Tumenggung YudaNagara ngangkat putra Kyai Arsantaka sing aran Kyai Arsayuda dadi mantu
Sabanjuré Kyai Arsayuda dadi Tumenggung Karangwelas kanthi gelar Radèn Tumenggung Dipayuda III
Sabanjuré, punjer papréntahan dipiindah saka Karanglewas menyang désa Purbalingga kanthi yasa pendhapa Kabupatèn lan alun-alun
Jeneng Purbalingga iki bisa dideleng ing carita-carita babad, yaiku Babad Onje, Babad Purbalingga, Babad Banyumas lan Babad Jambukarang
Saliyané papat babad mau, bisa diurut saka arsip-arsip paninggalan Pamaréntah Hindia Walanda sing kasimpen ing koleksi Aarsip Nasional Républik Indonésia
Miturut sumber-sumber mau, mula liwat Peraturan laladan (perda) No
15 Taun 1996 tanggal 19 Novèmber 1996, dikukuhaké dina dadi Kabupatèn Purbalingga yaiku 18 Dhésèmber 1830 utawa 3 Rajab 1246 Hijriyah utawa 3 Rajab 1758 Je
Kabupatèn Purbalingga dumunung ing posisi 101°11’ – 109°35’ Bujur Wétan, lan 7°10’ – 7°29’ Lintang Kidul